CELEX: 62021TN0472
Language: hu
Date: 2021-08-04 00:00:00
Title: T-472/21. sz. ügy: 2021. augusztus 4-én benyújtott kereset – RTE kontra ACER

2021.9.20.   
            
            
               HU
            
            
               Az Európai Unió Hivatalos Lapja
            
            
               C 382/32
            
         
      2021. augusztus 4-én benyújtott kereset – RTE kontra ACER
      (T-472/21. sz. ügy)
      (2021/C 382/45)
      Az eljárás nyelve: angol
      
         Felek
      
      
         Felperes: RTE Réseau de transport de l’électricité (Párizs, Franciaország) (képviselők: M. Levitt lawyer, B. Byrne solicitor és D. Vasbeck lawyer)
      
         Alperes: Energiaszabályozók Európai Együttműködési Ügynöksége (ACER)
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az alperes fellebbezési tanácsának az alperes 2020. november 30-i 30/2020. sz. határozatát helybenhagyó 2021. május 28-i A-001–2021. sz. (konszolidált) határozatát (a továbbiakban: határozat) a felperest érintő részében;
               
            
                  —
               
               
                  adjon helyt a felperes által az alperes fellebbezési tanácsához benyújtott fellebbezésben foglalt kérelemnek; és
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első, arra alapított jogalap, hogy a határozat jogi hibában szenved, mivel azáltal, hogy az alperes fellebbezési tanácsa helybenhagyta az alperes 2020. november 30-i 30/2020. sz. határozatát, jogellenesen kiterjesztette a villamos energia belső piacáról szóló rendelet (1) 16. cikke (13) bekezdésének, valamint a CACM rendelet (2) 74. cikkének alkalmazási körét, és megsértette az EUSZ 5. cikk (2) bekezdésében lefektetett hatáskör-átruházás elvét.
               
            
                  2.
               
               
                  A második, arra alapított jogalap, hogy a határozat jogi hibában szenved, mivel az alperes fellebbezési tanácsa tévesen értelmezte a releváns jogi hátteret és nem alkalmazta helyesen a Core kapacitás-számítási régió újraelosztási és ellenkereskedelmi költségeinek megosztására vonatkozó közös módszertan elfogadásához megkövetelt paramétereket.
               
            
                  3.
               
               
                  A harmadik, arra alapított jogalap, hogy a határozat sérti a hatékony ügyintézés elvét és az indokolási kötelezettséget, és nem teljesíti az alperes fellebbezési tanácsától mint fellebbezési szervtől elvárható jogi kötelezettségeket.
               
            
                  4.
               
               
                  Negyedik, arra alapított jogalap, miszerint a határozat jogi hibában szenved, mert az alperes fellebbezési tanácsa tévesen értelmezte és alkalmazta a Rendelet (3) 3. cikkét, és az uniós jog azon nyelvek használatára vonatkozó rendelkezéseit és elveit, amelyeken az alperes köteles határozatait meghozni, ideértve az EUMSZ 342. cikket, az EUSZ 3. cikk (3) bekezdését, az Európai Unió Alapjogi Chartájának 22. cikkét, az ACER rendelet (4) 44. cikkének (1) bekezdését, a jogbiztonság elvét és a védelemhez való jogokat.
               
            
         (1)  A villamos energia belső piacáról szóló, 2019. június 5-i (EU) 2019/943 európai parlamenti és tanácsi rendelet (HL 2019. L 158., 54. o.)
      
         (2)  A kapacitásfelosztásra és a szűk keresztmetszetek kezelésére vonatkozó iránymutatás létrehozásáról szóló, 2015. július 24-I (EU) 2015/1222 bizottsági rendelet (HL 2015. L 197., 24. o.; helyesbítés: HL 2020. L 296., 8. o.)
      
         (3)  A legutóbb a 2013. május 13-i 517/2013 tanácsi rendelettel (HL 2013. L 158., 1. o.) módosított, az Európai Gazdasági Közösség által használt nyelvek meghatározásáról szóló, 1958. április 15-i 1. sz. tanácsi rendelet (HL 1958. P 17., 385. o.).
      
         (4)  Az Energiaszabályozók Európai Uniós Együttműködési Ügynökségének létrehozásáról szóló, 2019. június 5-i (EU) 2019/942 európai parlamenti és tanácsi rendelet (átdolgozás) (HL 2019. L 158., 22. o.)